Økonomiudvalget på Læsø indstiller budgetforslag for 2012 til byrådet. Det indeholder effektiviseringer og besparelser på 2,9 millioner kroner.

Læsø kommunes økonomiudvalg besluttede på deres møde mandag, at indstille et budget for 2012 der indeholder effektiviseringer og besparelser på 2,9 millioner kroner. Der var udarbejdet et sparekatalog på i alt 7,4 millioner kroner, og herfra fandt udvalget de nødvendige effektiviseringer og besparelser på 2,9 millioner kroner. Det er primært indenfor social og kulturudvalgets område, som besparelserne er fundet. De indkomne høringssvar gav ikke anledning til ændringer i budgetforslaget. Det oplyser borgmester Thomas Olesen til TV2/NORD. Budgetforslaget er dermed sendt videre til byrådet, der behandler sagen på deres møde på mandag.